Publication: Magyar Közlöny
Issue: MK-2001-124 (Year: 2001, Number: 124)
Era: 1990-2004
Section: szolgáltatások teljesítésének rendjéről a Magyar Államkincstárban tárgyú 36/1999. (XII. 27.) PM rendelet
Paragraph Index: 74

7. § Az R. 11. §-ának (3) és (5) bekezdései helyébe az alábbi rendelkezések lépnek: „(3) A használandó KTK-kat a 3. számú melléklet tartalmazza. Az ÁHH elnöke a pénzforgalommal kapcsolatos információs igények kielégítésével, valamint a kiemelt előirányzatokban bekövetkező változásokkal összhangban jogosult a KTK-k megváltoztatására, új KTK-k használatának elrendelésére az érintettek előzetes tájékoztatásával és egyetértésével.” „(5) A KTK feltüntetése nélküli vagy nem létező KTK-t tartalmazó fizetési megbízásokat a Kincstár Fiók nem teljesíti. A KTK feltüntetése nélküli vagy nem létező KTK feltüntetésével érkező bevétel nem azonosított bevételként jóváírásra kerül. Az ÁHH és a költségvetési szerv teljesítési adatai közötti folyamatos egyezőség biztosítása érdekében a nem azonosított bevételek, valamint a tárgyévi függő, átfutó, kiegyenlítő kiadások és bevételek megfelelő kiemelt előirányzatokra történő rendezéséről a kincstári körbe tartozók folyamatosan gondoskodni kötelesek a Kincstár Fiókhoz benyújtott átutalási megbízás kiegészítő szelvény használatával.”

Source: https://magyarkozlony.hu/hivatalos-lapok/4377d7552bf31c4a51a95c4d7b3976ad62b6127e/dokumentumok/4e30c19f23999a365a1271ead1b2b44294f8eb96/letoltes